Fólkaflytingin er størsta avbjóðingin vit føroyingar í dag hava og nakað má gerast fyri at venda hesi lagnugongd. Vit eru í dag knappliga 2000 fólk færri í aldursbólkinum millum 20 og 40 ár enn vit vóru fyri 15 árum síðan og samstundis eru vit 5000 fleiri omanfyri 50 ár. Unga fólki støðist ikki í Føroyum og tí er spurningurin ikki hvar mann býr í Føroyum, men um at búgva í Føroyum. Tað er ein sannroynd at stórur partur av teimum ungum millum 20 og 30 ár eru burtur úr samfelagnum. Okkum tørvar hesi at taka virknan lut í gerandislívinum og í samfelagsmenningini. Hetta er størsta avbjóðingin vit standa frammanfyri og tí er neyðugt, at alt verður gjørt fyri at venda hesi gongd–vit hava heilt einfalt ikki ráð til nakað annað: Tí vil Framsókn føra ein málrættaðan politikk, sum gevur møguleikar hjá ungum at støðast í Føroyum. • at bústaðarmøguleikarnir gerast betri, fleiri og fjølbroyttari. • at møguleiki skal verða fyri at taka fleiri universitetsútbúgvingar her í Føroyum. • at lestrarstuðul er á hædd við tað lesandi fáa aðrastaðni. • at barnafamiljur verða stuðlaðar við einum progressivum barnakekki til børn upp í 15 ára aldur.